དེ་ནས་དུས་རབས་ལྔ་བའི་ནང་།ཡུལ་དབུས་མགདྷའི་སྡེ་སྣོད་གསུམ་པ་བཙུན་པ་ཆེན་པོ་སངས་རྒྱས་དབྱངས་བུདྔྷ་གྷོཥབྱ་བ་སིང་ག་ལར་བྱོན།སླར་ཡང་སིང་ག་ལའི་ཡི་གེས་པཱ་ལིའི་སྡེ་སྣོད་གསུམ་ལ་དག་ཐེར་ཞིབ་གཏུགས་མཛད་ཅིང་།དུས་ཕྱིས་བྷར་མ་དང་།ཁམ་ཕུ་ཊེ།ཐེ་ལན་ཊ་སོགས་ཀྱིས་ཀྱང་པཱ་ལིའི་ཡི་གེར་བྲིས་པའི་སྡེ་སྣོད་གསུམ་པོ་རང་རང་གི་ཡི་གེར་སྒྲ་ཕབ་མཛད།དེ་བཞིན་ཉེ་རབས་ཀྱི་དུས་འགོ་ཟིན་པ་ནས་ཡོ་རོབ་གླིང་གི་མཁས་དབང་མང་བོ་ཞིག་གིས་རོ་མའི་ཡི་གེར་སྒྲ་བསྒྱུར་ཏེ་ཁྱབ་སྤེལ་དུ་བཏང་ཞིང་ད་ལྟ་མཐོང་བཞིན་པའི་པཱ་ལིའི་གསུང་རབ་ཀྱང་དེ་ཡིན་པར་བཤད་དོ།།